4. ΝΟΜΟΣ 2221 της 23/30 Ιουν. 1920 (ΦΕΚ Α΄ 143) Περί προμηθείας σκευών τραπέζης των συσσιτίων των αξιωματικών του Π. Ναυτικού και διαχειρίσεως τούτων. Άρθρ.1.-Τα σκεύη τραπέζης των συσσιτίων των αξιωματικών και υπαξιωματικών προμηθεύονται παρά της Ναυτικής Υπηρεσίας και χορηγούνται εις τα συσσίτια επί τη καταβολή του αντιτίμου της αξίας αυτών, ως Β.Δ/μα θέλει κανονίσει. Κατα την πρόσκτησιν νέων πλοίων τα σκεύη τραπέζης αξιωματικών και υπαξιωματικών προμηθεύονται παρά του Δημοσίου. Κατά τον αφοπλισμόν των Π. πλοίων τα σκεύη τραπέζης παραδίδονται τω διαχειριστή δια τακτικού πρωτοκόλλου προς φύλαξιν. Άρθρ.2.-Τα εν αποθέσει σκεύη τραπέζης φυλάσσονται εις ειδικήν αποθήκην εν Ναυστάθμω, το δε τίμημα της αξίας αυτών κατατίθεται εις το Δημόσιον ταμείον προ της παραλαβής τούτων εκ της αποθήκης. Άρθρ.3.-Ο διαχειριστής της αποθήκης των σκευών τραπέζης υπέχει τας ευθύνας των δημοσίων υπολόγων διαχειριστών. Άρθρ.4.-Μόνον η απώλεια σκευών εν περιπτώσει συγκρούσεως, πυρκαϊάς ή ναυμαχίας βαρύνει το Δημόσιον· πάσα άλλη απώλεια, φθορά ή θραύσις επιβαρύνει τα συσσίτια. Άρθρ.5.-Β.Δ/μα θέλει κανονίσει τας λεπτομερείας του παρόντος Νόμου. Σελ. 175 Τροφοδοσία Π. Ναυτικού 37.Γ .ε.1-4 